b'\n_START_ARTICLE_\nKatoli\xc4\x8dka Crkva u Albaniji\n_START_PARAGRAPH_\nKatoli\xc4\x8dka Crkva u Albaniji je kr\xc5\xa1\xc4\x87anska vjerska zajednica u Albaniji u punom zajedni\xc5\xa1tvu s papom, trenutno Franjom (stanje 17. listopada 2016.).\n_START_SECTION_\nPovijest\n_START_PARAGRAPH_\nKr\xc5\xa1\xc4\x87anstvo u Albaniji datira gotovo od apostolskih vremena ranog kr\xc5\xa1\xc4\x87anstva. Po\xc4\x8deci katoli\xc4\x8danstva u Albaniji se\xc5\xbeu jo\xc5\xa1 od prije velike podjele. Ve\xc4\x87 do vremena velike podjele, pokazalo se da je katoli\xc4\x8danstvu je bio izlo\xc5\xbeen sjeverni i dio zapadnog, priobalnog dijela zemlje. Pravoslavlju je bio izlo\xc5\xbeen ju\xc5\xbeni i isto\xc4\x8dni dio. Albanija je nekad bila ve\xc4\x87inski katoli\xc4\x8dka zemlja._NEWLINE_Odnose su promijenila makedonska, bugarska, zatim srpska i bizantska osvajanja u korist pravoslavlja. Mleta\xc4\x8dka osvajanja i\xc5\xa1la su na ruku katoli\xc4\x8danstvu. Osmanska osvajanja za posljedicu su imala islamizaciju kr\xc5\xa1\xc4\x87ana, a osobite su gubitke imali katoli\xc4\x8dki kr\xc5\xa1\xc4\x87ani, za razliku od pravoslavnih kojih je sustav milleta za\xc5\xa1titio i omogu\xc4\x87io im status dr\xc5\xbeave u dr\xc5\xbeavi._NEWLINE_Pod komunizmom vjera je bila metom progona, a katolici su bili pod iznimnim pritiskom. Sve d\xc5\xbeamije i crkve zatvorene su 1967., a sloboda ispovijedanja vjere omogu\xc4\x87ena je tek studenoga 1990. godine. Rezultat komunisti\xc4\x8dkih progona je da je katolicizam u komunisti\xc4\x8dkom progonu do\xc5\xbeivio pravo satrvenje._NEWLINE_Danas je Albanija ve\xc4\x87inski muslimanska zemlja. Radi \xc5\xa1irenja islama u Albaniju dolaze Arapi sa svojim donacijama, d\xc5\xbeamijama i medresama. Za pomo\xc4\x87i oporavku katoli\xc4\x8danstva, sa Zapada su brojne katoli\xc4\x8dke zajednice sa Zapada otvorile svoje misije. Napu\xc5\xa1tanje komunisti\xc4\x8dkog mra\xc4\x8dnog doba jo\xc5\xa1 uvijek nije omogu\xc4\x87ilo potpuni oporavak katolicizma. U dobu liberalizma stanovni\xc5\xa1tvo odlazi na Zapad, osobito katolici, kao \xc5\xa1to zapadnjaci sele jo\xc5\xa1 zapadnije._NEWLINE_Kroz povijest nerijetko su biskupi i apostolski administratori u Albaniji bili Hrvati.\n_START_SECTION_\nBroj vjernika\n_START_PARAGRAPH_\nPodatci koje navodi CIA za 2011. godinu govore o 10% rimokatolika u Albaniji.'